F'din is-sena Pietru Pawl Balzan, ġabar somma ta' flus mingħand numru kbir ta' individwi biex jinxtara l-madum biex tinkesa l-art tal-knisja. B'kollox ġabar is-somma ta' 524 skud 7 tari 16-il grani. Minn din is-somma 520 skud u 3 tari intużaw biex inxtraw 458 maduma u l-bilanċ li fadal 4 skudi 4 tari 16- il grani, ingħataw fis-16 ta' Novembru 1882 lill- Kustodju Provinċjali Patri Anton Cesal OFM. Fost dawk li kkontribwew flus għal dan il-proġett insibu lil Dun Pawl Vella DD li ta s-somma ta' 2 skudi u 6 tari, il-'Casino della Sliema' li ta 7 skudi u 6 tari u n-negozjant Lorenzo Camenzuli li ta 3 skudi. Fit-13 ta' Marzu ġiet iċċelebrata b'pompa akbar minn tas-soltu l-festa tal-Via Sagra, li rnexxiet sforz l-impenn tal-P Gwardjan Beneditt li kien jimpenja ruħu biex iġib il-knisja 'l quddiem. Il-prietka saret minn P Serafin u għal din l-okkażjoni Maestro Luigi Vella kiteb xi responsorji 2 F'Novembru 1893, il-Fraternità OFM, residenti fil-kunvent ta' Tas-Sliema, kienet magħmulha hekk — Patri Pellegrin Gwardjan, Patri Luigi Lettur fit- Teoloġija, Patri Piju Vigarju, Patri Filippo Surmast tal- Kjerici, Fra Ugolino, Fra Guido, Fra Ġużepp Fratell Lajk Gużeppi u Terzjarju Fra Karm. Il-presenza ta' Lettur, Surmast tal-Kjerici u numru ta' Kjeriċi (3) hija indikazzjoni li l-kunvent ta' Tas-Sliema, kien qed jintuża bħala Kulleġġ ta' formazzjoni għall-istudenti. 1895 — L-Għid tal-Milied (25-XIl-1895) Il-prietka tal-Milied fil-knisja Parrokkjali ta' Stella Maris u dik tal-Madonna tas-Sacro Cuor saret minn Napuljun Cassar ta' 1l-il sena, iben Salvu Cassar. F'din is-sena l-knisja żżejnet b'artal tal-irħam li tqiegħed quddiem ix-xbieha tas-Santissimu Kurċifiss. Dan l-artal tal-irħam inħadem minn Vincenzo Testa minn B'kara. Għal dan ix-xogħol Testa tħallas is- somma ta' £41 li tħallsu fi tliet pagamenti - £12 fit-8 ta' Lulju 1898, £12 fil-5 ta' Awwissu 1898 u £16 fit- 28 ta' Settembru 1898. Il-ħlasijiet lil Vincenzo Tanti, saru mill-Professur Avukat Benedetto Ullo Xuereb, fil-kariga tiegħu ta' Sindku Apostoliku tal-Kunvent ta' Tas-Sliema. Fl-20 ta' Lulju 1903, miet il-Papa Ljun XII (1878-1903). Fil-konklav li sar wara, nhar l-4 ta' Awwissu 1903, ġie elett Papa, il-Kardinal Guzeppi Sarto, Patrijarka ta' Venezja. Nhar id-9 ta' Awwissu, fil-knejjes kollha ta' Malta tkanta t-Te Deum b'ringrazzjament għall-elezzjoni tal-Papa l-ġdid li ħa l-isem ta' Piju X. Gazzetta lokali tgħidilna li fil-knisja tal-Madonna tas-Sacro Cuor, Tas-Sliema. 1906 — Ġimgħa Mqaddsa Fil-knisja tal-Madonna tas-Sacro Cuor, Tas- Sliema l-mużika kienet f'idejn is-Surmast Alberto Vella u kienet tikkonforma man-normi tar-riforma tal-Mużika Sagra speċifikata mill-Papa. Fil-kunvent tal-Fraternità ta' Tas-Sliema kien wasal fi tmiem ħajtu Mons Pio Vidi OEM li għal madwar 34 sena, qabel irtira f'Malta fl-1906, kien Missjunarju fiċ-Ċina. Gazzetta lokali tagħtina dan it- tagħrif dwar l-aħħar siegħat tiegħu fil-ħarġa tas-27 ta' Awwissu 1906. Soċjetà Filarmonika 'Sliema' AD 1923 Il-Bust ta' Dun Pawl Vella fil-Parroċċa tagħna Fil-fatt Mons Pio Vidi OFM miet fil-kunvent ta' Tas-Sliema fit-28 ta' Awwissu 1906 fil-5:45am. Dakinhar stess fis-7:00pm il-katavru tiegħu ttieħed fil-Knisja ta' Santa Marija ta' Ġesi, il-Belt Valletta fejn fit-30 ta' Awwissu 1906, sar il-funeral. Huwa jinsab midfun fil-Knisja ta' Santa Marija ta' Ġest, ir- Rabat Malta.$ Bejn l-1907 u l-1917 il-kunvent kien jamministra l-Legat Rosario Sultana, li l-iskop tiegħu kien li jitqassam il-ħobż. Dan il-legat kien ta' għajnuna kbira lin-nies foqra, meta f'pajjiżna ma kienx hawn servizz soċjali. Biex iqassmu l-ħobż, il-patrijiet kienu jistampaw il-biljett. Bejn l-1907 u l-1909 C Barbara ħallas is-somma ta' £14 5s 9d għall-ħobż li tqassam permezz ta' dan il-legat. Fis-snin ta' wara nsibu li sar dan it-tqassim. Sena Kwantità ta' Ħlas Lil min sar il-Ħlas Ħobż imqassam Wieħed jinnota li fl-1915, b'kuntrast mal-1914 tqassmu 97 Ratal inqas minkejja l-fatt li l-ammont kien inqas mill-1914, il-kont kien akbar. Dan kien dovut għall-fatt li kien żmien il-Gwerra (1914-1918), il-prezz tal-ħobż kien għola. L-istess fattur jispjega d-differenza bejn dak li tqassam fl-1915 u l-1917, u l-prezz. 1914 Il-Milied 25-XIl-1914 F'dan il-jum Patri Diegu Galdes OFM iċċelebra l-Ewwel Quddiesa Solenni tiegħu fil-knisja tal- Madonna tas-Sacro Cuor. 1915 — Żmien l-Ewwel Gwerra Billi kienu se jinġiebu il-feruti f'Malta mid- Dardanelli, il-Gvernatur Lord Paul Metheun għamel appell, biex jiġu milqugħa f'istituzzjonijiet il- konvalexxenti. F'din l-okkażjoni l-Patri Provinċja u l-Patrijiet Franġiskani qegħdu għad-disposizzjoni tal-konvalexxenti tmien kmamar fil-kunvent ta' Tas- Sliema. F'din is-sena l-Fraternità ta' Tas-Sliema ħadet ħsieb iddaħħal id-dawl elettriku fil-knisja u l-kunvent. Ix-xogħol sar minn E Darmanin u Emmanuele Grech bi ħlas ta' £110. Il-ħlas sar permezz ta' żewġ pagamenti. Fit-28 ta' Mejju 1918 sar ħlas ta' £30.0.0 u fil-11 ta' Lulju 1918 sar ħlas ta' £80.0.0.2 l Tagħrif miġbur mill-A(rkivju) P(rovinċjali) P(atrijiet) M(inuri) V(alletta) fil-pussess tal-Awtur. Ara taħt Esito Il- Il-1910, l-IV-1910, 6-IIl-1912, 16-IV-1912, Z-VII-1914, 2l- VII-1914, 28-V-1915, 8-VI-1915, 3-VII-1917 u 12Z-VII-1917. 1 Tagħrif meħud mis-santa li tqassmet f'din l-okkażjoni, fil- pussess tal-awtur. Soċjetà Filarmonika 'Sliema' AD 1923